Aluehallintovirastojen hallinnollisten tehtävien kokoaminen

Aika Torstai 9.1.2014 klo 9.00 – 11.35

Paikka Valtiovarainministeriö, Mariankatu 9, nh. Nousukausi

Osallistujat Anu Nousiainen, neuvotteleva virkamies, valtiovarainministeriö, puheenjohtaja

Tuula-Kaarina Isosuo, johtaja, Etelä-Suomen aluehallintovirasto

Teijo Mustonen, johtaja, Itä-Suomen aluehallintovirasto

Lauri Latva-Äijö, johtaja, Lounais-Suomen aluehallintovirasto

Markku Nurminen, johtaja, Länsi- ja Sisä-Suomen aluehallintovirasto

Maria Siurua, johtaja, Pohjois-Suomen aluehallintovirasto

Paula Leppänoro-Jomppanen, johtaja, Lapin aluehallintovirasto

Anne Autio, kehittämispäällikkö, Etelä-Suomen aluehallintovirasto, aluehallintovirastojen toiminnan kehittämisyksikkö

Seppo Parkkinen, pääluottamusmies, JHL ry (Minna Salmisen sijaisena)

Helena Sundberg, luottamusmies, Etelä-Suomen aluehallintoviras-to/JUKO ry

Vuokko Jokinen, luottamusmies, Etelä-Suomen aluehallintovirasto/Pardia ry

Mikko Saarinen, ylitarkastaja, valtiovarainministeriö

Sami Kouki, lainsäädäntöneuvos, valtiovarainministeriö

Miira Lehto, ylitarkastaja, valtiovarainministeriö, sihteeri

Taina Vuorinen, projektipäällikkö, Varsinais-Suomen elinkeino-, liikenne- ja ympäristökeskus, kohdat 1-3

Timo Kähärä, yksikön päällikkö, Itä-Suomen aluehallintovirasto

Asko Harjukelo, johtaja, Lapin aluehallintovirasto

Virva Hakamäki, kehittämispäällikkö, Etelä-Suomen aluehallintovirasto

Pasi Katajisto, talouspäällikkö, Etelä-Suomen aluehallintovirasto

Eija Vähämaa, yksikön päällikkö, Lounais-Suomen aluehallintovirasto

Poissa Marko Puttonen, kehittämisjohtaja, valtiovarainministeriö

1. Kokouksen avaus

Puheenjohtaja avasi kokouksen.

1. Edellisen kokouksen pöytäkirjan hyväksyminen

Päätös: Hyväksyttiin pöytäkirja.

1. ELY-keskusten ja TE-toimistojen yhteistä kehittämis- ja hallintoyksikköä (KEHA) koskeva hanke

Projektipäällikkö Taina Vuorinen esitteli KEHA-hankkeen tavoitteet, vision, suunnitteluvaiheen, ELY-johtoryhmän päätöksen, toimeenpanovaiheen ja jatkotoimet.

Kehittämis- ja hallintoyksiköstä on suunniteltu erillistä yksikköä, joka ei ole ELY-keskuksen yhteydessä eikä myöskään itsenäinen virasto, mutta osa tilivirastokokonaisuutta. Hallinnollista asemaa selvitetään TEM:ssä. ELY-johtoryhmässä tehtiin lokakuussa 2013 päätös, mitä tehtäviä kootaan ja mitä jatkoselvitetään toukokuun 2014 loppuun mennessä. Yksikkö aloittaa toimintansa 1.1.2015 ja sitä ohjaa työ- ja elinkeinoministeriö. Tehtävien kokoaminen mahdollistaa 80-100 henkilötyövuoden vähentämisen vuodesta 2013 vuoteen 2017 mennessä. Vähennys toteutuu eläköitymisen kautta. Yksikön koko tulee olemaan yli 500 henkeä. Hankkeen toimeenpanovaihe käynnistyi lokakuussa. Seitsemän asiantuntijatiimin toimikausi on 15.11.2013 –15.5.2014. Tiimien väliraportointi tapahtuu helmikuussa 2014.

Keskustelussa kiinnitettiin huomiota AHTIn rooliin ja palveluihin vuodesta 2015 lähtien sekä riskien hallintaan. Harjukelo toivoi, että asiaa tultaisiin esittelemään tietohallinnon osalta. Vuorinen tarkensi, että AHTIsta siirtyy 110 henkilötyövuotta TORIin ja 60 jää KEHAn puolelle. Hankkeen tietohallinnon asiantuntijatiimissä työstetään asiaa myös aluehallintovirastojen palvelujen osalta. Tiivistä yhteydenpitoa tarvitaan AVIen tietohallintoyksikköön päin.

Vuorinen kertoi, että KEHAn henkilöstön on tarkoitus toimia hajautetusti. Monipaikkaisuus tulee olemaan haaste erityisesti esimiestehtävissä. Työ- ja elinkeinoministeriöstä on tarkoitus siirtää työnantajapolitiikkaan liittyvät tehtävät KEHAan. Strategiayksiköiden tehtäviä ja yksittäisiä henkilöitä jää osin virastoille. Toiminnan kehittämistiimi työstää näiden tehtävien määrittelyä helmikuun väliraportointiin.

Keskustelussa kiinnitettiin huomiota koulutustarpeisiin ja mahdolliseen sovitteluun sekä hajasijoituksen haasteisiin. Lisäksi pidettiin tärkeänä harmaan alueen kartoittamista erikoistumisyksiköiden ja vastuualueiden tehtävistä. Vuorinen kertoi, että KEHA-hanke on jatkuvasti esillä valtakunnallisessa yhteistoiminnassa ja alueellisille toimijoille on pidetty yhteinen tilaisuus. Hankkeessa on tehty haastatteluja, mutta kyselyjä ei ole vielä käytetty näkemysten keräämiseksi. Vastuualueiden hallinnollisia tehtäviä on tarkasteltu ja siirretty pois vastuualueilta jo aiemmassa Hallis-hankkeessa, mutta yksi KEHA-hankkeen tiimeistä jatkaa tehtävien perkaamista. Selvitystä sihteerityöstä ja ‑pooleista hankkeessa ei tehdä. Tiimien väliraportointiin tulee prosesseja ja toimintamallia koskeva tarkastelu.

Keskusteltiin siitä, että koottavien hallinnollisten tehtävien ohjausmallin tulisi olla tehokas. Puheenjohtaja totesi, että ohjauksesta vastaa jatkossakin valtiovarainministeriö.

Puheenjohtaja totesi, että yhteydenpitoa KEHA-hankkeeseen jatketaan. KEHA-hankkeen esittely ja väliraportti lisätään AVI-intraan.

Päätös: Merkittiin tiedoksi hankkeen esittely ja käyty keskustelu.

1. Erikoistumisyksiköt osana projektia

Eduskunnalle aluehallintouudistuksen toimeenpanosta ja toteutumisesta annetun valtioneuvoston selonteon linjauksen mukaan ELY-keskusten ja aluehallintovirastojen hallinnollisten tehtävien hoitaminen ja niihin liittyvät ns. erikoistumisyksiköt tulisi koota toisaalta yhden ELY-keskuksen ja toisaalta yhden aluehallintoviraston alaisuuteen henkilöstön kuitenkin työskennellessä alueellisesti hajautettuna.

Nyt kun hallinnollisten tehtävien määrittelylle on projektissa koottu pohjaa, aletaan tarkastella rajapintoja valtakunnallisiin erikoistumistehtäviin. Sovittiin, että jatkossa erikoistumistehtävien ja –yksiköiden edustajat kutsutaan projektiryhmän kokouksiin.

Osana hallituksen rakennepoliittista ohjelmaa kansliapäällikköryhmä ja sen apuna virkamiesryhmä valmistelee esiselvitystä ja esitystä aluehallinnon uudelleen järjestämiseksi tammikuun loppuun mennessä. Maistraattien ohjaus- ja kehittämisyksikön tehtäviä ei ole vielä otettu mukaan projektin tarkasteluun, koska maistraattien liittäminen aluehallintovirastoihin odottaa aluehallintoselvityksen linjauksia.

Päätös: Merkittiin tiedoksi erikoistumisyksiköiden rooli projektissa.

1. Hallinnon tehtävien alustavan määrittelyn jatkaminen

Käytiin läpi keskeiset havainnot tehtävien määrittelytaulukoista niiden kokoajien esittelystä.

Toiminnan kehittämisen tehtävät lisätään omaksi taulukokseen. Kaikkiin taulukoihin lisätään sarake valtakunnallisista / erikoistumistehtävistä sekä sarake työajanseurannan koodille. Lisäksi sovittiin joidenkin tehtävien siirrosta taulukosta toiseen.

Keskustelussa kiinnitettiin huomiota hallinnolla oleviin tiedon omistajuusrooleihin tietohallinnon prosesseissa, selkeään viestintään toimintamallista ja budjetointitapaan. Tehtävien määrittelytaulukoissa tulee katsoa työnjakoa tietohallinnon kanssa. Talous- ja henkilöstöhallinnon taulukoissa on syytä erottaa selkeämmin aluehallintoviraston tehtävät ja rajapinnat Palkessa hoidettaviin tehtäviin.

Keskusteltiin vastuualueiden kytkemisestä projektin työhön. Sovittiin, että vastuualueiden näkemyksiä kartoitetaan työpajojen jälkeen.

Sovittiin, että keskustelussa esiin tulleet tarkennukset ja lisäykset tehtävätaulukoihin toimitetaan ryhmän sihteerille tai Vatryyn viimeistään 14.1.2014.

Päätös: Merkittiin tiedoksi määrittelytilanne ja sovitut asiat.

1. Työpajojen suunnittelu

Työpajoihin voivat osallistua aluehallintovirastoissa kyseisiä hallintotehtäviä tekevät henkilöt. Toivottavaa on, että osallistujat tulisivat työpajoihin Helsinkiin, mutta osassa työpajoista on myös videoneuvottelumahdollisuus. Pääsääntöisesti tehtävien määrittelyä koordinoivat hallintojohtajat vetäisivät kukin oman teemansa työpajan huomioiden myös erikoistumistehtävät.

Sovittiin työpajojen teemat, päivät ja ohjelma. Työpajojen tehtäviin lisätään vaikutusten arviointi koskien toimintaympäristön muutoksia sekä tehtävien mahdollisia uudelleenjärjestelytilanteita vuonna 2014.

Työpajojen tuotokset laitetaan AVI-intraan kommentoitavaksi.

Päätös: Sovittiin työpajojen työsuunnitelmaan tehtävistä muutoksista.

1. Muut asiat

Aluehallintovirastojen täyttölupamenettelystä vuodelle 2014 on tehty valtiovarainministeriön päätös.

Projektia käsitellään jatkossa aluehallintovirastojen yhteisen YT-ryhmän jokaisessa kokouksessa.

Projektin viestintää tehostetaan jakamalla kokoustiedote AVI-intran lisäksi suoraan hallinto- ja ylijohtajien sekä projektiryhmän jäsenten sähköposteihin.

1. Kokouksen päättäminen

Puheenjohtaja päätti kokouksen klo 11.35.

 Miira Lehto